
Z A P I S N I K

15. sjednice Vijeća Mjesnog odbora Ivanja Reka,
održane 09. lipnja 2022. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Jure Barišić
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 15. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 14. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika,Vijeće jednoglasno utvrđuje

D N E V N I     R E D:
1. Aktualna komunalna problematika
            2.   Razno: izvješća, pitanja i prijedlozi




Ad 1. Aktualna komunalna problematika

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:
1. Uklanjanje grmlja i raslinja – uz Slavonsku aveniju neposredno kod križanja s Ul. sv. Ivana


Nakon rasprave Vijeće jednoglasno donosi 



Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da prema nadležnoj gradskoj službi uputi:

- uklanjanje grmlja i raslinja uz Slavonsku aveniju – neposredno kod križanja s Ulicom sv. Ivana

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.


Ad 2. Razno: izvješća, pitanja i prijedlozi

Damir Ranec, predsjednik Vijeća 

Ističe da uz materijale za ovu sjednicu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

17.05.2022. dobiveno potvrdno rješenje od nadležnog GU izdano 03.05.2022. za uklanjanje stupića na nogostupu kod Ivanjorečke ceste kbr. 5. (okretište autobusa). Navedeni stupići su uklonjeni 13.05.2022. sa spomenute lokacije od strane Zagrebačih cesta.


08.06.2022. od strane MO napravljena web prijava prema Drž. Inspektoratu zbog širenja neugodnih mirisa u naselju I. Reka iz smjera ZOV-a te da tražimo očitovanje zbog uklanjanja mulja prema rješenju koje je trebalo biti napravljeno do 31.12.2021., ali isto još uvijek nije odrađeno.

18.05.2022. upućen dopis prema Zrinjevcu za potrebu košnje visoko narasle trave na lokacijama kod pošte i ambulante. Košnja odrađena 24.05.2022. godine.

08.06.2022. od strane MO upućene požurnice prema ZG cestama zbog postavljanja prometnih znakova za ograničenje brzine i oštrih zavoja na Ivanjorečkoj cesti prema Resniku te postavljanja prometnih ogledala na Ivanjorečkoj cesti kod kbr. 100 i 102. Iako postoje izdana rješenja od nadležnih Gradskih ureda za oba predmeta, od ZG cesta dobiven je povratni odgovor da je postavljanje na čekanju do daljnjega zbog nedostatka materijala.

Dovršeno u 21.00 sati.
Zapisnik sastavio: 
Damir Ranec

Predsjednik Vijeća Mjesnog odbora

Damir Ranec, mag.oec.
